ગત હપ્તામાં જમીનની ખરીદી અને તે વખતે સાચવવા જેવી બાબતોના મુદ્દાઓનું નિરૂપણ કરવામાં આવેલું હતું. હવે મકાનમાં પ્રવેશ કરતી વખતનાં “પ્રવેશદ્વાર” અર્થાત મુખ્ય બારણું તેમજ “દીવાનખંડ“ને વાસ્તુના સંદર્ભે તપાસવાની ચર્ચા કરીશું. જમીન પર તૈયાર થતા મકાન-શિલ્પ, ભવનની શરૂઆત તેના મુખ્ય દ્વારથી થાય છે. મકાન વ્યક્તિગત હોય કે ‘સામૂહિક-વસાહત‘ હોય, સૌથી પ્રથમ શરૂઆત અને જરૂરિયાત પાણીના પ્રવાહથી વિચારવાની થાય છે. મકાન-બંગલો કે બહુમાળી ભવન હોય, સૌ પ્રથમ શરૂઆત પાણીની અંડર ગ્રાઉન્ડ ટાંકીથી થાય છે.